Κιμ Νόβακ

Καριέρα 
Η Νόβακ ξεκίνησε την καριέρα της το 1954 υπογράφοντας συμβόλαιο με την εταιρία Columbia Pictures και γρήγορα έγινε αστέρι πρώτου μεγέθους μετά από την εμφάνισή της σε μια σειρά ταινιών, με σημαντικότερη το Πικ-νικ του Τζόσουα Λόγκαν, στο οποίο πρωταγωνίστησε στο πλευρό του Γουίλιαμ Χόλντεν λαμβάνοντας καλές κριτικές. Την ίδια επίσης χρονιά συμπρωταγωνίστησε με τον Φρανκ Σινάτρα στην ταινία του Ότο Πρέμινγκερ Ο άνθρωπος με το χρυσό χέρι. Την ίδια χρονιά βραβεύτηκε με Χρυσή Σφαίρα Καλύτερης Πρωτοεμφανιζόμενης Ηθοποιού. Τρία χρόνια αργότερα είχε την ευκαιρία να υποδυθεί μια από τις θρυλικότερες ξανθές του Άλφρεντ Χίτσκοκ, τη Μάντλιν Έλστερ / Τζούντι Μπάρτον στην ταινία Δεσμώτης του ιλίγγου, όπου εμφανίστηκε στο πλευρό του Τζέιμς Στιούαρτ. Κατά τα τέλη της δεκαετίας του 1950, η Νόβακ ήταν μια από τις εμπορικότερες ηθοποιούς του αμερικανικού Box-Office κι είχε συμπρωταγωνιστήσει με μερικούς από τους δημοφιλέστερους ηθοποιούς της εποχής, αλλά η καριέρα της άρχισε να φθίνει κατά τα μέσα της δεκαετίας του 1960 και μετά από μια σειρά αποτυχημένων ταινιών αποσύρθηκε από την υποκριτική το 1966 κάνοντας σποραδικές εμφανίσεις σε ταινίες. 

Επέστρεψε στη μεγάλη οθόνη το 1980, όπου εμφανίστηκε πλάι στην Ελίζαμπεθ Τέιλορ στο θρίλερ Στον καθρέφτη είδα τον δολοφόνο (The Mirror Crack'd). Έπειτα είχε ένα επιτυχημένο γκεστ στην τηλεοπτική σειρά Φάλκον Κρεστ όπου εμφανίστηκε για μια σεζόν την τηλεοπτική περίοδο 1986-1987TV Guide, March 5, 2013: Reclusive Film Legend Kim Novak Opens Up About Life, Regrets and Her TCM Tribute Relinked 2014-06-20. Έπειτα αποφάσισε να αποσυρθεί οριστικά από την υποκριτική μετά από την άσχημη εμπειρία που είχε κατά τη διάρκεια των γυρισμάτων της ταινίας Ερωτική καταιγίδα (Liebestraum) το 1991, η οποία έμελλε να είναι και η τελευταία της. Έκτοτε η ίδια έχει δηλώσει ότι δεν έχει καμιά διάθεση να επιστρέψει στα κινηματογραφικά δρώμεναSFGate, August 29, 2010: Kim Novak surfaces to retrace past in boxed set Relinked 2014-06-20. 
 Προσωπική ζωή 
Η Νόβακ έχει παντρευτεί δυο φορές: την πρώτη με τον ηθοποιό Ρίτσαρντ Τζόνσον και τη δεύτερη με τον γιατρό Ρόμπερτ Μαλόι, με τον οποίον παρέμεινε παντρεμένη μέχρι τον θάνατό του, το 2020.
 Φιλμογραφία 
ΈτοςΠρωτότυπος τίτλοςΤίτλος στα ελληνικάΡόλος1953The French LineH γυναίκα με το σεξ απίλμοντέλο1954PushoverΟ δολοφόνος θα 'ρθει απόψεΛόνα ΜακλέινPhffftΔιακοπές στο σπίτι του ανδρός μουΤζάνις19555 Against the HouseΈγκλημα στο ΡένοΚέι ΓκρέιλεκSon of SinbadΟ Σεβάχ αντεπιτίθεταιμέλος χαρεμιούThe Man with the Golden ArmΟ άνθρωπος με το χρυσό χέριΜόλιPicnicΠικ νικΜατζ Όουενς1956The Eddy Duchin StoryEρωτευμένοι ως την αιωνιότηταΜάρτζορι Έλρις1957Jeanne EagelsΗ φλόγα καίει ακόμαΤζιν ΙγκλςPal JoeyΟ φιλαράκος μουΛίντα Ίνγκλις1958VertigoΔεσμώτης του ιλίγγουΜάντλεν Έλστερ / Τζούντι ΜπάρτονBell Book and CandleΉρθες αργά αγάπη μουΓκίλιαν Χόλροϊντ1959Middle of the NightΠερασμένα μεσάνυχταΜπέτυ Πράισερ1960Strangers When We MeetΘ' ανταμώσουμε σαν ξένοιΜάργκαρετ (Μάγκι) ΓκολτPepeΠέπεΚιμ Νόβακ1962The Notorious LandladyΗ μυστηριώδης κυρία με τα μαύρακυρία Καρλάιλ (Κάρλι) ΧάρντγουικBoys' Night OutΓκαρσονιέρα για τέσσεριςΚάθι1964Of Human BondageΑνθρώπινες αδυναμίεςΜίλντρεντ ΡότζερςKiss Me, StupidΦίλα με, κουτέΠόλι το πιστόλι1965The Amorous Adventures of Moll FlandersΚαθωσπρέπει κυρίαΜολ Φλάντερς1968The Legend of Lylah ClareΣτη σκιά μιας αγάπηςΛάιλα Κλερ / Έλσα Μπρίνκμαν / Έλσα Κάμπελ1969The Great Bank RobberyΗ μεγάλη ληστεία της τραπέζηςΛίντα Κεμπάνοφ1973Tales That Witness MadnessΌριολ1977The White BuffaloΟ σκληροτράχηλοςΠόκερ Τζένη Σέρμερχορν1978Schöner Gigolo, armer GigoloΖιγκολόΧέλγκα φον Κάιζερλινγκ1980The Mirror Crack'dΣτον καθρέφτη είδα τον δολοφόνοΛόλα Μπρούστερ1990The ChildrenΡόουζ Σέλαρς1991LiebestraumΕρωτική καταιγίδαΛίλιαν Άντερσον Μάνσεν
 Παραπομπές 

 Εξωτερικοί σύνδεσμοι 

 Κιμ Νόβακ, σελίδα στον ιστότοπο Cine.gr .

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης